બહારથી નેતાઓ, રાજકીય પક્ષો, મીડિયા વગેરે ભૂતકાળનાં દટાયેલાં મડદાં ઉખાળીને આપણું ધ્યાન ભૂતકાળ તરફ્ ખેંચશે કે જુઓ, જુઓ, અગાઉ આવું આવું થયેલું, આવા જુલમો થયેલા, અગાઉના નેતાઓએ આવી આવી ભૂલો કરેલી… બીજી બાજુ, ચારે તરફ્થી ચાલી રહેલા પ્રચારમારામાં મસ્ત કાર, વિકસિત દેશોના ચકાચક દ્રશ્યો, મોટું ટીવી, ઇટાલિયન ટાઈલ્સવાળાં ઘરો વગેરે સતત જોઈને આપણે (તમામ વર્ગના લોકો) એવું વિચારતા થઈ જઈએ કે બોસ, ભવિષ્યમાં આ બધું આપણા જીવનમાં પણ હોવું જ જોઈએ.